हिमाचल में फिर हुआ भारी लैंडस्लाइड, लोगों ने भागकर बचाई जान, देखें VIDEO
हिमाचल प्रदेश में बारिश के चलते जगह-जगह पर लैंडस्लाइड हो रही है। आज सुबह रामपुर उपमंडल के ज्यूरी के पास नेशनल हाईवे 5 पर भारी लैंडस्लाइड से सड़क बाधित हो गई है।
शिमला: हिमाचल प्रदेश में बारिश के चलते जगह-जगह पर लैंडस्लाइड हो रही है। आज सुबह रामपुर उपमंडल के ज्यूरी के पास नेशनल हाईवे 5 पर भारी लैंडस्लाइड से सड़क बाधित हो गई है। लैंडस्लाइड के चलते किन्नौर की आवाजाही ठप हो गई है। बता दें कि जिस समय लैंडस्लाइड हो रही थी तब वहां काफी लोग खड़े थे। इन सभी ने भागकर अपनी जान बचाई। गनीमत यह रही कि जब लोगों ने पहाड़ी से पत्थर गिरते देखे तो दोनों तरफ का ट्रैफिक रोक दिया था इसी वजह से बड़ा हादसा होते-होते टल गया फिलहाल किसी जानी नुकसान की सूचना नहीं है। हाईवे प्राधिकरण की मशीनरी रोड को बहाल करने में जुटी हुई है।देखें वीडियो-बता दें कि शिमाल और किन्नौर जिले में भूस्खलन की घटनाएं लगातार हो रही हैं। इससे पहले बटसेरी और निगुलसरी में भूस्खलन से कई लोग अपनी जान गंवा चुके हैं।